Trapāni

Trapāni (itāļu: Trapani, izrunā: /ˈtraːpani/, sicīliešu: Tràpani) ir pilsēta Itālijas dienvidos, Sicīlijā. Pilsēta ir Trapāni provinces administratīvais centrs. 2016. gadā Trapāni dzīvoja 68,7 tūkstoši iedzīvotāju. Pilsēta atrodas Sicīlijas galējos rietumos, netālu no Palermo. Tā ir nozīmīga ostas pilsēta. Galvenās eksportpreces ir sāls un vīns. Apdzīvoto vietu dibinājuši elimi — etniskā grupa, kas kādreiz dzīvoja Sicīlijas rietumos. Kartāgiešiem tā bija nozīmīga ostas pilsēta. 241. gadā p.m.ē. to pakļāva romieši. Senās Romas laikos apdzīvotās vietas nosaukums latīņu valodā bija Drepanon, Drepanum. Trapāni stipri cieta no bombardēšanas Otrā pasaules kara laikā. Atsauces Ārējās saites Vikikrātuvē par šo tēmu ir pieejami multivides faili. Skatīt: Trapāni. Encyclopædia Britannica raksts (angliski)